Suvenkorento: Kuulumisia ja löytöjä
Yhden lomaviikon vietin Riikassa häämöttävän valmistumisen kunniaksi :) Ajattelin kertoa, että muuten upeaa kaupunkia ei voi nimittää askartelun ihmemaaksi. Kuvassa kaikki löytöni nimittäin. Taustalla olevat pilvikuvioiset pahvit löysin vanhassa kaupungissa sijaitsevan Galleria Centersin yläkerran kirjakaupasta, jonka vieressä muuten oli lankakauppa. Taisi olla myös ylimmässä kerroksessa se pieni astiaputiikki, josta löysin kuvan keskellä nököttävän pienen kannun.
Galleria Rigassa oli alakerrassa Tiger-niminen putiikki, jossa myytiin vaikka mitä! Ideana ilmeisesti latin tai parin latin hinta. Sieltä löysin neliökirjekuoria, magneettista teippiä ja korulukkoja. Samassa kerroksessa oli japanilaiskauppa, josta ostin oikealla näkyvän lasisen kaulakorun ja teetä. Meripihkarannekoru on torikauppiaalta ja ihana meriaiheinen nenäliinapakkaus jostain satunnaisesta putiikista vanhasta kaupungista. Kolmannessa kauppakeskuksessa vanhan kaupungin lähettyvillä oli myös kangaskauppa ja Tiimari. Tiimarissa oli melko lailla sama valikoima kuin Suomessa, mutta askartelutarvikkeita oli huomattavasti vähemmän.
Siis aivan ihana sammakkoprinssi :o)